**LIETUVOS RESPUBLIKOS SVEIKATOS APSAUGOS MINISTRAS**

**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL LIETUVOS RESPUBLIKOS SVEIKATOS APSAUGOS MINISTRO IR LIETUVOS RESPUBLIKOS ŠVIETIMO IR MOKSLO MINISTRO 2005 M. GRUODŽIO 30 D. ĮSAKYMO NR. V-1035/ISAK-2680 „DĖL VISUOMENĖS SVEIKATOS PRIEŽIŪROS ORGANIZAVIMO MOKYKLOJE TVARKOS APRAŠO PATVIRTINIMO“ PAKEITIMO**

2019 m. gruodžio 11 d. Nr. V-1428/V-1465

Vilnius

1. P a k e i č i a m e Visuomenės sveikatos priežiūros organizavimo mokykloje tvarkos aprašą, patvirtintą Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl Visuomenės sveikatos priežiūros organizavimo mokykloje tvarkos aprašo patvirtinimo“:

1.1. Pakeičiame 1 punktą ir jį išdėstome taip:

„1. Visuomenės sveikatos priežiūros organizavimo mokykloje tvarkos aprašas (toliau – Aprašas) nustato visuomenės sveikatos priežiūros ikimokyklinio ugdymo, bendrojo ugdymo mokyklose ir profesinio mokymo įstaigose (toliau – Mokykla) tikslą, uždavinius, organizavimo tvarką, visuomenės sveikatos specialisto funkcijas, teises ir pareigas.“

1.2. Pakeičiame 2 punktą ir jį išdėstome taip:

„2. Visuomenės sveikatos priežiūros mokykloje tikslas – saugoti ir stiprinti mokinių sveikatą, aktyviai bendradarbiaujant su mokinių tėvais (globėjais, rūpintojais), mokytojais, pagalbos mokiniui specialistais, mokyklos vaiko gerovės komisija.“

1.3. Papildome 3.4 papunkčiu:

„3.4. organizuoti mokiniams, sergantiems lėtinėmis neinfekcinėmis ligomis, mokinio savirūpai reikalingą pagalbą ugdymo įstaigoje.“

1.4. Papildome 31 punktu:

„31. Mokinio savirūpa Apraše suprantama kaip mokinio, sergančio lėtine liga, ugdomas(is) gebėjimas saugoti sveikatą, prisitaikyti prie aplinkos sąlygų, apsisaugoti nuo ligos komplikacijų, sveikatos būklės pablogėjimo atpažinimas ir gebėjimas pačiam vykdyti gydytojo paskirtą gydymą savarankiškai, su šeimos ar specialistų pagalba.“

1.5. Pakeičiame 6 punktą ir jį išdėstome taip:

„6. Visuomenės sveikatos priežiūrą Mokykloje vykdo visuomenės sveikatos specialistas, atitinkantis Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašo, patvirtinto Lietuvos Respublikos sveikatos apsaugos ministro 2007 m. rugpjūčio 1 d. įsakymu Nr. V-630 „Dėl Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“, nustatytus kvalifikacinius reikalavimus.“

1.6. Pakeičiame 7 punktą ir jį išdėstome taip:

„7. Visuomenės sveikatos specialistas visuomenės sveikatos priežiūros Mokykloje uždaviniams įgyvendinti pasitelkia Mokyklos bendruomenę.“

1.7. Pakeičiame 9 punktą ir jį išdėstome taip:

„9. Apskaičiuojant visuomenės sveikatos specialistų pareigybių poreikį, į bendrą mokinių skaičių įskaitomi visi pagal Aprašo 4 punkte nurodytas ugdymo programas ugdomi Mokiniai.“

1.8. Pakeičiame 10 punktą ir jį išdėstome taip:

„10. Sprendimą dėl konkretaus visuomenės sveikatos specialistų pareigybių skaičiaus Biure, atsižvelgiant į skiriamus valstybės biudžeto asignavimus visuomenės sveikatos priežiūros funkcijoms vykdyti, priima savivaldybė.“

1.9. Pakeičiame 11 punktą ir jį išdėstome taip:

„11. Visuomenės sveikatos priežiūra Mokykloje vykdoma pagal Mokyklos visuomenės sveikatos priežiūros veiklos planą (toliau – Veiklos planas), kuris yra sudedamoji Mokyklos strateginio plano ir metinio veiklos plano dalis.“

1.10. Pakeičiame 12 punktą ir jį išdėstome taip:

„12. Atsižvelgdamas į konkrečios Mokyklos, savivaldybės bei šalies visuomenės sveikatos priežiūros poreikius ir prioritetus, visuomenės sveikatos specialistas, kartu su Mokyklos bendruomene, parengia Veiklos plano projektą, suderina jį su Biuro direktoriumi ir pateikia Mokyklos vadovui. Veiklos plane numatytos priemonės turi būti įtrauktos į Biuro veiklos planą.“

1.11. Pakeičiame 15 punktą ir jį išdėstome taip:

„15. Visuomenės sveikatos specialistas kartu su Mokyklos vadovu koordinuoja Mokyklos bendruomenės veiklą stiprinant mokinių sveikatą. Mokyklosadministracija, Mokyklos savivaldos institucijos, pedagogai ir švietimo pagalbos specialistai privalo bendradarbiauti su visuomenės sveikatos specialistu, vykdyti jo rekomendacijas dėl mokinio sveikatą tausojančio ir saugančio ugdymo organizavimo ir ugdymo aplinkų pritaikymo, jam paprašius teikti informaciją apie konkretaus Mokinio ugdymo sąlygas, kartu nurodant Mokinio vardą, pavardę, gimimo datą ir klasę.“

1.12. Papildome 151 punktu:

„151. Mokinio savirūpos įgyvendinimo procese dalyvauja mokinys, jo tėvai (globėjai, rūpintojai), visuomenės sveikatos specialistas, mokyklos vadovas ar jo įgaliotas atstovas, mokinį ugdantys mokytojai ir kiti švietimo pagalbos specialistai.“

1.13. Papildome 152 punktu:

„152. Pagalba mokinio savirūpai organizuojama atsižvelgiant į mokinio poreikus ir gydytojų rekomendacijas pagal mokinio tėvų (globėjų, rūpintojų) prašymą ir sudarant Mokymo sutartį.“

1.14. Pakeičiame 16.4 papunktį ir jį išdėstome taip:

„16.4. pagalbos mokinio savirūpai pagal gydytojų rekomendacijas užtikrinimo (pvz., vaistų laikymo, išdavimo, naudojimo ir kt.), jeigu Mokinys serga lėtine neinfekcine liga;“.

1.15. Papildome 161 punktu:

„161. Mokyklos vadovas ar darbuotojas, mokyklos vadovo įgaliotas tvarkyti asmens duomenis, siekdamas užtikrinti tinkamas sąlygas Mokiniui dalyvauti ugdymo procese, privalo įvertinti iš visuomenės sveikatos specialistų gautas asmens sveikatos priežiūros įstaigų specialistų išvadas ir rekomendacijas. Gauti asmens duomenys (įskaitant sveikatos duomenis) naudojami komplektuojant fizinio aktyvumo ugdymo grupes ir užtikrinant mokiniui tinkamą fizinį krūvį, pritaikant maitinimą, parenkant mokiniui tinkamą vietą klasėje ir tinkamą jo ūgiui suolą, įgyvendinant  skubios pagalbos priemones mokiniams, sergantiems lėtinėmis neinfekcinėmis ligomis.“

1.16. Papildome 162 punktu:

„162. Mokyklos vadovas ar darbuotojas, mokyklos vadovo įgaliotas tvarkyti asmens duomenis, privalo užtikrinti iš visuomenės sveikatos specialistų gautos informacijos, nurodytos Aprašo 161 punkte, konfidencialumą, privalo neatskleisti, neperduoti ir nesudaryti sąlygų susipažinti su šia informacija nė vienam asmeniui, kuris neturi teisės jais naudotis ir saugoti šios informacijos konfidencialumą perėjus dirbti į kitas pareigas ar pasibaigus darbo santykiams.“

1.17. Pakeičiame III skyriaus pavadinimą ir jį išdėstome taip:

„**III SKYRIUS**

**VISUOMENĖS SVEIKATOS SPECIALISTO FUNKCIJOS, TEISĖS IR PAREIGOS**“.

1.18. Pakeičiame 17 punkto pirmąją pastraipą ir ją išdėstome taip:

„17. Visuomenės sveikatos specialisto funkcijos:“.

1.19. Pakeičiame 17.1 papunktį ir jį išdėstome taip:

„17.1. tvarkyti formoje Nr. 046/a „Medicininis pažymėjimas“, patvirtintoje Lietuvos Respublikos sveikatos apsaugos ministro 2014 m. sausio 27 d. įsakymu Nr. V-120 „Dėl privalomų sveikatos statistikos apskaitos ir kitų tipinių formų bei privalomų sveikatos statistikos ataskaitų formų patvirtinimo“, nurodytus Mokinio asmens, įskaitant sveikatos, duomenis, juos analizuoti;“.

1.20. Pakeičiame 17.2 papunktį ir jį išdėstome taip:

„17.2. rinkti, kaupti ir analizuoti stebėsenos (ne asmens) duomenis apie Mokinių gyvenseną:

17.2.1. bendrus duomenis, pagal kuriuos negalima tiesiogiai ir (ar) netiesiogiai nustatyti asmens tapatybės;

17.2.2. apibendrintus socialinius ekonominius duomenis;

17.2.3. sveikatos elgsenos duomenis;

17.2.4. rizikingo elgesio duomenis;

17.2.5. subjektyvaus vertinimo duomenis.“

1.21. Pakeičiame 17.9 papunktį ir jį išdėstome taip:

„17.9. dalyvauti planuojant ir įgyvendinant Sveikatos ir lytiškumo ugdymo bei rengimo šeimai bendrąją programą ar kitą sveikatos ugdymo veiklą Mokykloje;“.

1.22. Papildome 17.121 papunkčiu:

„17.121. padėti Mokyklai įgyvendinti asmens sveikatos priežiūros specialistų rekomendacijas mokiniams, sergantiems lėtinėmis neinfekcinėmis ligomis;“.

1.23. Pripažįstame netekusiu galios 17.18 papunktį.

1.24. Pakeičiame 18 punktą ir jį išdėstome taip:

„18. Visuomenės sveikatos specialistas iš Mokyklos administracijos, Mokyklos savivaldos institucijų, pedagogų ir švietimo pagalbos specialistų turi teisę gauti savo funkcijoms vykdyti reikalingą informaciją apie konkretaus Mokinio ugdymo sąlygas, kartu nurodant Mokinio vardą, pavardę, gimimo datą ir klasę.“

1.25. Pakeičiame 19 punktą ir jį išdėstome taip:

„19. Visuomenės sveikatos specialisto pareigos:

19.1. užtikrinti asmens duomenų konfidencialumą, neatskleisti, neperduoti ir nesudaryti sąlygų susipažinti su asmens duomenimis nė vienam asmeniui, kuris neturi teisės jais naudotis ir saugoti asmens duomenų paslaptį perėjus dirbti į kitas pareigas ar pasibaigus darbo santykiams;

19.2. įtarus, jog Mokinys patiria psichologinį, fizinį, seksualinį smurtą ar kitus vaiko teisių pažeidimus, nedelsiant žodžiu apie tai informuoti Mokyklos vadovą, vėliau informaciją pateikiant raštu Mokyklos bei Biuro vadovui;

19.3. laiku ir kokybiškai atlikti numatytas funkcijas, vadovautis profesinės etikos principais;

19.4 pateikti Mokyklos vadovui ar darbuotojui, mokyklos vadovo įgaliotam tvarkyti asmens duomenis, Aprašo 161 punkte nurodytą informaciją (ne vėliau kaip iki einamųjų metų spalio 1 d. ir vėliau pagal poreikį) bei koordinuoti asmens sveikatos priežiūros įstaigų specialistų rekomendacijų įgyvendinimą;

19.5. tvarkyti Mokinio asmens, įskaitant sveikatos, duomenis Vaikų sveikatos stebėsenos informacinėje sistemoje;

19.6. tobulinti kvalifikaciją.“

1.26. Pakeičiame 21 punktą ir jį išdėstome taip:

„21. Mokyklos vadovas turi užtikrinti galimybę visuomenės sveikatos specialistui naudotis elektros, telefoninio ryšio, informacinių technologijų paslaugomis (prieiga prie interneto).“

2. N u s t a t o m e, kad šis įsakymas įsigalioja 2020 m. sausio 1 d.

Sveikatos apsaugos ministras Aurelijus Veryga

Švietimo, mokslo ir sporto ministras Algirdas Monkevičius